**Valsts akciju sabiedrības “Latvijas gaisa satiksme”**

**Z I Ņ O J U M S**

**atklātā konkursā**

**“Vieglās automašīnas un vieglā pasažieru mikroautobusa iegāde**

**VAS "Latvijas gaisa satiksme" īpašumā”**

**Identifikācijas Nr. LGS 2018/60**

**Mārupes novadā, 2018.gada 15.novembrī**

1. **Pasūtītāja nosaukums, reģistrācijas numurs:** Valsts akciju sabiedrība „Latvijas gaisa satiksme”, vienotais reģistrācijas Nr. 40003038621.

**Adrese**: Lidosta "Rīga", Muzeju iela 3, Mārupes novads, LV-1053

**Iepirkuma identifikācijas Nr.:** LGS 2018/60

**Iepirkuma procedūras veids:** Atklāts konkurss

**Iepirkuma priekšmets:** **Vieglās automašīnas un vieglā pasažieru mikroautobusa iegāde VAS "Latvijas gaisa satiksme" īpašumā.**

1. **Paziņojums par plānoto līgumu publicēts:**

Iepirkumu uzraudzības biroja mājas lapā internetā: 04.10.2018.

Eiropas Savienības Oficiālajā Vēstnesī: 04.10.2018.

1. **Pastāvīgās iepirkumu komisijas izveidošanas pamatojums:** saskaņā ar valsts akciju sabiedrības “Latvijas gaisa satiksme” valdes priekšsēdētāja 2016.gada 18.maija rīkojuma Nr. RP-AD/PLN-01/27 grozījumiem Nr. RP-AD/PLN-01/27.2 no 08.09.2017.

**Komisijas sastāvs:**

Komisijas priekšsēdētājs:

Valdes loceklis Elmārs Švēde

Komisijas priekšsēdētāja vietniece:

Iepirkumu nodaļas vadītāja Evita Morkūna

Komisijas locekļi:

Administratīvā departamenta vadītājs Ilgonis Gaugers

Valdes locekle Iveta Virse

Administratīvā departamenta vadītāja vietnieks Ivars Saliņš

Iepirkumu nodaļas vadītājas vietnieks Ēriks Ezeriņš

Tehniskā nodrošinājuma departamenta Sakaru nodaļas vadītājs Ainārs Šņepsts

**Komisijas sēdes protokolē:**

Komisijas lietvede Z.Linaberga – Dzerkale

**Iepirkumu procedūras dokumentu sagatavotāji un pieaicinātie eksperti:**

Iepirkuma procedūras dokumentu sagatavotāji Z.Linaberga – Dzerkale, A.Jansone – Zaperecka, A.Jurševskis.

Pieaicinātais eksperts A.Jurševskis.

1. **Piedāvājumu iesniegšanas termiņš; pamatojums termiņa saīsinājumam (tai skaitā steidzamībai atbilstoši MKN Nr.107 no 28.02.2017. 5.punktam), ja tāds veikts:**

2018.gada 2.novembrī, plkst.: 12:00.

1. **Piegādātāju nosaukumi, kuri iesnieguši piedāvājumus, kā arī piedāvātās cenas:**

**Iepirkuma priekšmeta daļā Nr.1:**

SIA “Green Motors” finanšu piedāvājuma kopsumma\* 27 603,31 EUR bez PVN.

Ģenerējot pretendentu finanšu piedāvājumu apkopojumu Elektronisko iepirkumu sistēmā (turpmāk – EIS), pie pretendenta SIA “Green Motors” sadaļā “Finanšu piedāvājums” summa, kuru pretendents bija ievadījis EIS atbilstošajā lodziņā, bija 33 400,00 EUR, taču pretendenta piedāvājumā iesniegtajā aizpildītajā finanšu piedāvājumā summa 33 400,00 EUR ir summa, kura sevī ietver PVN, attiecīgi – summa bez PVN ir 27 603,31 EUR.

Saskaņā ar atklāta konkursa nolikuma 7.9.2. punktu, Komisija no atbilstošajiem piedāvājumiem izvēlas piedāvājumu ar viszemāko cenu EUR bez PVN saskaņā ar Finanšu piedāvājuma formu.

**Iepirkuma priekšmeta daļā Nr.2:**

SIA “Moller Auto Latvia” finanšu piedāvājuma kopsumma 41 494,21 EUR bez PVN.

SIA “Moller Auto” finanšu piedāvājuma kopsumma 41 730,58 EUR bez PVN.

1. **Piedāvājumu atvēršanas vieta, datums un laiks:**

<https://www.eis.gov.lv/EKEIS/Supplier/> , 2018.gada 2.novembrī, plkst.: 12:00.

1. **Pretendenta (vai pretendentu) nosaukums, kuram (kuriem) piešķirtas līguma slēgšanas tiesības, piedāvātā līgumcena:**

**Iepirkuma priekšmeta daļā Nr.1:**

SIA “Green Motors” par kopējo līgumcenu 27 603,31 EUR bez PVN.

**Iepirkuma priekšmeta daļā Nr.2:**

SIA “Moller Auto” par kopējo līgumcenu 41 730,58 EUR bez PVN.

1. **Piedāvājumu izvērtēšanas kopsavilkums un piedāvājuma izvēles pamatojums:**

Saimnieciski visizdevīgākais piedāvājums, kuru nosaka, ņemot vērā tikai cenu, katrā iepirkuma priekšmeta daļā.

Komisija izvērtēja iesniegto piedāvājumu atbilstību nolikuma prasībām, tajā skaitā, kvalifikācijas un Tehniskās specifikācijas prasībām.

1. **Informācija (ja ir zināma) par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi:**

-

1. **Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu:**

Pretendenta SIA “Moller Auto Latvia” iesniegtais piedāvājums tika noraidīts, pamatojoties uz atklāta konkursa nolikuma 7.6.2.punktā noteikto, jo pretendents neiesniedza atklāta konkursa nolikuma 6.6.2.punktā minēto dokumentu.

1. **Ja piedāvājumu iesniedzis tikai viens piegādātājs, - pamatojums iepirkuma procedūras nepārtraukšanai saskaņā ar MKN Nr.107 19.punktu:**

Iepirkuma priekšmeta daļā Nr.1 tika saņemts tikai viens piedāvājums. Nolikumā izvirzītās prasības iepirkuma priekšmeta daļā Nr.1 ir objektīvas un samērīgas, proti, objektīvi nepieciešamas iepirkuma līguma izpildei, kā arī nerada nepamatotus (nesamērīgus) ierobežojumus dalībai iepirkuma procedūrā sekojošu apstākļu dēļ:

|  |  |  |
| --- | --- | --- |
| **Kvalifikācijas (atlases) prasība** | | **Pamatojums kvalifikācijas**  **(atlases) prasībai** |
| 4.1.2. | Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. | Pasūtītājs prasību par pretendenta profesionālās darbības veikšanu ir noteicis objektīvi un saskaņā ar Publisko iepirkumu likuma (turpmāk – PIL) 44. pantu. |
| 4.1.3. | Pretendents ir saņēmis tā piedāvājumā norādīto transportlīdzekļu ražotāja vai importētāja izziņu vai noslēdzis atbilstošu līgumu ar piedāvājumā norādīto transportlīdzekļu ražotāju vai importētāju par tiesībām pārdot piedāvājumā norādītos transportlīdzekļus, ražotāja produkciju un uzņemties garantijas saistības. | Pasūtītājs prasību par pretendenta profesionālajām spējām ir noteicis objektīvi un saskaņā ar PIL 46. panta pirmo daļu, t.i., prasība izvirzīta atbilstoši piegādes raksturam, jo pasūtītājam ir jābūt pārliecinātam par to, ka pretendents ir tiesīgs pārdot un piegādāt konkrēto transportlīdzekli, ražotāja produkciju un uzņemties garantijas saistības. |
| 4.1.4. | Pretendenta vidējais aritmētiskais finanšu apgrozījums automašīnu tirdzniecības jomā par 3 (trīs) iepriekšējiem gadiem, vai ciktāl informācija par pieredzi ir iespējama, ņemot vērā pretendenta dibināšanas laiku (ja tas ir mazāks nekā 3 (trīs) gadi), ir vismaz 75 000,00 EUR. | Saskaņā ar PIL 45. panta otro daļu, pasūtītājs kā prasību pretendentam par tā gada minimālo finanšu apgrozījumu var noteikt ne lielāku par divām paredzamo līgumcenu vērtībām.  Pasūtītājs prasību ir noteicis nevis par minimālo apgrozījumu automašīnu tirdzniecības jomā par iepriekšējiem 3 (trīs) gadiem, vai ciktāl informācija par pieredzi ir iespējama, ņemot vērā pretendenta dibināšanas laiku, bet gan par vidējo aritmētisko apgrozījumu. Apgrozījuma summu pasūtītājs izteica vienas paredzamās līgumcenas vērtībā. |
| 4.1.5. | Pretendents iepriekšējo 3 (trīs) gadu laikā, skaitot no piedāvājuma iesniegšanas dienas, vai ciktāl informācija par pieredzi ir iespējama, ņemot vērā pretendenta dibināšanas laiku (ja tas ir mazāks nekā 3 (trīs) gadi), ir veicis vismaz 2 (divas) tāda paša vai lielāka apjoma, kas noteikts tehniskajā specifikācijā, piegādes un ir saņēmis vismaz 2 (divas) atsauksmes par šīm piegādēm.  **Prasība ir attiecināma uz katru iepirkuma priekšmeta daļu atsevišķi**. | Pasūtītājs prasību par pretendenta pieredzi ir noteicis objektīvi un saskaņā ar PIL 46. panta trešās daļas 2.punktu, t.i., pretendentam bija jāapliecina, ka tas ir piegādājis vismaz divas tāda paša (vai lielāka) apjoma piegādes, kas noteiktas Tehniskajā specifikācijā. Tehniskā specifikācija iepirkuma priekšmeta daļā Nr.1 paredzēja vienas automašīnas piegādi. Ņemot vērā auto tirdzniecības apjomus, noteikt pretendentam kā prasību par vismaz divu automašīnu piegādi iepriekšējo trīs gadu laikā, nav nesamērīgi. |
| 4.1.6. | Pretendents ir iesniedzis piedāvājuma nodrošinājumu.  **Prasība ir attiecināma uz katru iepirkuma priekšmeta daļu atsevišķi**. | Pasūtītājs prasību par piedāvājuma nodrošinājuma apmēru ir noteicis samērīgi un saskaņā ar PIL 50. panta otro un trešo daļu, t.i., piedāvājuma nodrošinājums iepirkuma priekšmeta daļā Nr.1 tika noteikts 600,00 EUR un tas nepārsniedz divus procentus no paredzamās līgumcenas, kā arī – piedāvājuma nodrošinājuma termiņš tika noteikts 90 dienas un tas nepārsniedz likumā noteiktos sešus mēnešus. |

1. **Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru:**

-

1. **Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu:**

-

1. **Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas:**

-

1. **Konstatētie interešu konflikti un pasākumi, kas veikti to novēršanai:**

-

Komisijas priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E.Švēde